CELEX: E2006J0005
Language: lt
Date: 2007-12-14 00:00:00
Title: 2007 m. gruodžio 14 d. Teismo sprendimas, Byloje E-5/06 — ELPA priežiūros institucija prieš Lichtenšteino Kunigaikštystę (Susitariančiosios šalies įsipareigojimų neįvykdymas — Reglamento (EEB) Nr. 1408/71 4 straipsnio 1 ir 2a dalys — socialinio draudimo išmokos ir specialiosios neįmokinės išmokos — Reglamento (EEB) Nr. 1408/71 IIa priedo, kuriame nurodytos specialiosios neįmokinės išmokos, juridinė galia — EEA Tarybos sprendimas 1/95 dėl EEE susitarimo įsigaliojimo Lichtenšteine)

8.5.2008   
            
            
               LT
            
            
               Europos Sąjungos oficialusis leidinys
            
            
               C 113/14
            
         
      TEISMO SPRENDIMAS
   
   2007 m. gruodžio 14 d.
   Byloje E-5/06
   ELPA priežiūros institucija prieš Lichtenšteino Kunigaikštystę
   
      (Susitariančiosios šalies įsipareigojimų neįvykdymas — Reglamento (EEB) Nr. 1408/71 4 straipsnio 1 ir 2a dalys — socialinio draudimo išmokos ir specialiosios neįmokinės išmokos — Reglamento (EEB) Nr. 1408/71 IIa priedo, kuriame nurodytos specialiosios neįmokinės išmokos, juridinė galia — EEA Tarybos sprendimas 1/95 dėl EEE susitarimo įsigaliojimo Lichtenšteine)
   
   (2008/C 113/11)
   Byloje E-5/06 ELPA priežiūros institucija prieš Lichtenšteino Kunigaikštystę – prašymas paskelbti, kad Lichtenšteino Kunigaikštystė neįvykdė savo įsipareigojimų pagal EEE susitarimo VI priedo 1 punkte nurodyto akto, t. y. 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, suderinto su EEE susitarimu 1 protokolu, 19 straipsnio 1 ir 2 dalis, 25 straipsnio 1 dalį ir 28 straipsnio 1 dalį, Teismas, kurį sudaro Carl Baudenbacher (pirmininkas), Henrik Bull (teisėjas pranešėjas) ir Thorgeir Örlygsson (teisėjas), 2007 m. gruodžio 14 d. priėmė sprendimą, kurio rezoliucinė dalis yra tokia:
   
               1.
            
            
               Paskelbia, kad Lichtenšteino Kunigaikštystė, taikydama gyvenamosios vietos reikalavimą asmenims, siekiantiems gauti bejėgiškumo pašalpą, neįvykdė įsipareigojimų pagal EEE susitarimo VI priedo 1 punkte nurodyto akto, t. y. 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, suderinto su EEE susitarimu 1 protokolu, 19 straipsnio 1 ir 2 dalis, 25 straipsnio 1 dalį ir 28 straipsnio 1 dalį.
            
         
               2.
            
            
               Nurodo Lichtenšteino Kunigaikštystei padengti bylinėjimosi išlaidas.